TTW โบรกฯชี้ผลงานไตรมาส 3 ฟื้นตัว หลังโควิดคลาย-รับแรงหนุนส่วนแบ่งกำไร CKP
TTW โบรกฯชี้ผลงานไตรมาส 3 ฟื้นตัว หลังโควิดคลาย-รับแรงหนุนส่วนแบ่งกำไร CKP แนะซื้อเป้า 13.60 บาท
TTW โบรกฯชี้ผลงานไตรมาส 3 ฟื้นตัว หลังโควิดคลาย-รับแรงหนุนส่วนแบ่งกำไร CKP แนะซื้อเป้า 13.60 บาท
20 ก.ย. 2564

บล.ฟิลลิป (ประเทศไทย) ระบุในบทวิเคราะห์วันนี้ (15 ก.ย.64) ว่า บริษัท ทีทีดับบลิว จำกัด (มหาชน) TTW แนะนำ “ซื้อ” ราคาเป้าหมาย 13.60 บาท ยอดขายน้ำประปาเดือนส.ค. ต่ำสุดของปี และจะฟื้น ใน ก.ย. : รวมที่ 7.96 แสน ลบ.ม./วัน -11.4% เทียบช่วงเดียวกันของปีก่อน จากผลกระทบของ COVID-19
เนื่องจากพื้นที่ให้บริการอยู่ในพื้นที่สีแดงเข้มทำให้การใช้น้ำประปาภาคอุตสาหกรรมและพาณิชยกรรมลดลง รวมถึง กปภ. ส่งน้ำเข้ามาในพื้นที่ทับซ้อนของ PTW โดยในช่วง 2 เดือนของไตรมาส 3/2564 ยอดขายน้ำประปาลดลง 10.3% เป็น 49.81 ล้าน ลบ.ม. และรายได้ 7% ที่ 955 ลบ. ในเดือน ก.ย. คาดจะเห็นการฟื้นตัวหลังผ่อนคลายมาตรการ ทําให้ภาคธุรกิจต่าง ๆ กลับมาดำเนินงานได้มากขึ้น
ส่วนแบ่งกำไร CKP เข้ามาหนุน: ปกติไตรมาส 3/2564 เป็นไตรมาสที่สุดเพราะเป็นฤดูฝน จากช่วง 2 เดือนแรก ในไตรมาส 3/2564  ผลิตไฟฟ้าได้ 2.31 ล้าน MWh +8.7% เทียบช่วงเดียวกันของปีก่อน ดังนั้นคาดส่วนแบ่งกำไรจาก CKP จะเพิ่มขึ้นทั้งเทียบไตรมาสก่อนหน้า และเทียบช่วงเดียวกันของปีก่อน เข้ามาช่วยชดเชยผลการดำเนินงานของธุรกิจ น้ำประปาที่ลดลงได้เช่นเดียวกับที่เกิดขึ้นในไตรมาส 2/2564